Vážení snúbenci,

Podľa §1 - Manželstvo je zväzok muža a ženy, ktorý vzniká na základe ich dobrovoľného a slobodného rozhodnutia uzavrieť manželstvo po splnení podmienok ustanovených týmto zákonom

Podľa §2 - Manželstvo sa uzaviera súhlasným vyhlásením (ďalej len „vyhlásenie“) snúbencov pred orgánom obce – t.j. v mieste schválenom predstaviteľmi samosprávy.

Uzavretie manželstva je jednou z najkrajších a najradostnejších okamihov v živote všetkých ľudí, veríme, že o jeho uzavretí má každý z Vás mnoho romantických predstáv.

Zákon o rodine umožňuje uzavrieť manželstvo aj na inom vhodnom mieste. Nakoľko je uzavretie manželstva právnym aktom a nie službou, pre zabezpečenie takto uzavretých manželstiev máme pripravené podmienky:

1/ Manželstvo môže byť uzavreté pod podmienkou zachovania dôstojnosti a bezpečnosti v priestoroch upravených záhrad mimo priestorov jedální, mimo reklamných banerov, pultov s alkoholickými nápojmi a reklám propagujúcich alkohol.

2/ pred obradom sú snúbenci povinní preukázať svoju totožnosť službukonajúcej matrikárke platnými občianskymi preukazmi v priestoroch oddelených od svadobných hostí minimálne 15 minút pred dohodnutým časom sobáša, spolu so svedkami, ktorí musia mať dovŕšný vek 18 rokov a platný občiansky preukaz.

3/ Pracovníci matriky vstupujú len do vyhradených priestorov určených pre zázemie poslanca a matrikárky, nemajú oprávnenie sa pohybovať po iných priestoroch hotelov, mimo priestoru vyhradeného pre obrad.

4/ K samotnému obradu je vhodné dohodnúť s prevádzkovateľom adekvátnu výzdobu priestoru a stôl so slušnou výzdobou za účelom podpísania zápisníc.

5/ V prípade nepriaznivého počasia je potrebné mať zabezpečený náhradný priestor mimo otvorených záhrad, kde by sa mohol slávnostný obrad vykonať. V období epidémie platí zásada, že v interiéry sú všetci hostia povinní mať nasadené rúška, mimo ženícha a nevesty.